News Update: อีลอน มัสก์ รวยกว่าบัฟเฟตต์ 3 เท่า มีมูลค่าทรัพย์สินสุทธิ 11 ล้านล้านบาท บัฟเฟตต์ไม่สนใจอันดับ 16 ปี บริจาคแล้ว 1.35 ล้านล้านบาท - FINNOMENA
สถิติ All Time High ใหม่อย่างต่อเนื่องของหุ้น Tesla ทำให้ Elon Musk ร่ำรวยกว่า Warren Buffett ​นักลงทุนชื่อดัง และอดีตมหาเศรษฐีอันดับ 1 ของโลก ถึง 3 เท่า
2 พ.ย. 2564

สถิติ All Time High ใหม่อย่างต่อเนื่องของหุ้น Tesla ทำให้ Elon Musk ร่ำรวยกว่า Warren Buffett นักลงทุนชื่อดัง และอดีตมหาเศรษฐีอันดับ 1 ของโลก ถึง 3 เท่า
เมื่อวานนี้ (1 พ.ย.) ราคาหุ้น Tesla พุ่งขึ้น 8.5% ปิดทะลุ $1,200 ส่งผลให้มูลค่าทรัพย์สินสุทธิของ Elon Musk มหาเศรษฐีอันดับ 1 ของโลกคนปัจจุบัน เพิ่มขึ้น 24,000 ล้านดอลลาร์ สู่ 335,100 ล้านดอลลาร์ (ประมาณ 11.1 ล้านล้านบาท)
Elon Musk ทิ้งห่างอันดับ 2 อย่าง Jeff Bezos ผู้ก่อตั้ง Amazon ซึ่งมีมูลค่าสินทรัพย์สุทธิอยู่ที่ 193,000 ล้านดอลลาร์ ในขณะที่ Warren Buffett อยู่ในอันดับที่ 10 ด้วยมูลค่าสินทรัพย์สุทธิ 104,100 ล้านดอลลาร์
การพุ่งแรงของหุ้น Tesla ยังส่งผลดีต่อผู้ถือหุ้นรายใหญ่ของ Tesla อย่าง Leo KoGuan และ Larry Ellison
Leo KoGuan มหาเศรษฐีชาวจีน ซึ่งเมื่อสัปดาห์ที่แล้วเขาคือ ผู้ถือหุ้นรายใหญ่อันดับที่ 3 ของ Tesla การปรับตัวขึ้นดังกล่าว ทำให้ Leo KoGuan ร่ำรวยขึ้นถึง 12,100 ล้านดอลลาร์
Larry Ellison ผู้ก่อตั้ง Oracle ที่ลงทุนใน Tesla มาตั้งแต่ปี 2018 โดยตอนนี้หุ้น Tesla ที่ Larry Ellison ถือครอง มีมูลค่าถึง 18,100 ล้านดอลลาร์ ซึ่งคิดเป็นเกือบ 1 ใน 4 ของมูลค่าการถือครอง Oracle ของ Larry Ellison
การบริจาคเพื่อการกุศลขนาดใหญ่เป็นอีกเหตุผลสำคัญที่ทำให้ความมั่งคั่งของ Warren Buffett ลดลง โดย Warren Buffett ในวัย 91 ปี กล่าวว่า ตลอดระยะเวลา 16 ปีที่ผ่านมา เขาได้บริจาคส่วนหนึ่งของหุ้น Berkshire ผ่านองค์กรการกุศลต่างๆ รวมถึงมูลนิธิ Bill & Melinda Gates เป็นมูลค่ารวมแล้วกว่า 41,000 ล้านดอลลาร์ หรือ 1.35 ล้านล้านบาท
ในขณะที่ Elon Musk ในวัย 50 ปี กล่าวผ่านทาง Twitter ว่า เขาพร้อมจะขายหุ้น Tesla ตอนนี้ เพื่อมาบริจาคเงินจำนวน 6,000 ล้านดอลลาร์ หาก UN สามารถอธิบายได้อย่างโปร่งใสว่าจะใช้เงินดังกล่าวแก้ไขปัญหาความหิวโหยบนโลกอย่างไร
อ้างอิง: https://www.bloomberg.com/news/articles/2021-11-01/elon-musk-is-now-three-times-richer-than-warren-buffett?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
Tesla
Warren Buffett
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA